**ΘΕΜΑ : ΠΑΡΑΛΑΒΗ ΕΡΓΟΥ ΜΕ ΑΠΕΥΘΕΙΑΣ ΑΝΑΘΕΣΗ**

Ημ/νία υποβολής 1***2/06/2022***

**Ερώτηση**

ΕΧΟΥΜΕ ΑΠΕΥΘΕΙΑΣ ΑΝΑΘΕΣΗ ΕΡΓΟΥ ΣΥΜΒΑΤΙΚΟΥ ΠΟΣΟΥ 24.999,20 ΜΕ ΦΠΑ. ΚΑΤΑΤΕΙΘΕΤΑΙ Η ΠΡΩΤΗ ΕΝΤΟΛΗ ΠΛΗΡΩΜΗΣ 24.867,26 € . ΘΑ ΓΙΝΕΙ ΠΑΡΑΛΑΒΉ ΤΟΥ ΈΡΓΟΥ ΑΠΟ ΤΗΝ ΕΠΙΤΡΟΠΉ ΠΑΡΑΛΑΒΗΣ ΠΡΟΚΕΙΜΕΝΟΥ ΝΑ ΠΛΗΡΩΘΕΊ Ή Η ΠΛΗΡΩΜΗ ΘΑ ΓΙΝΕΙ ΜΕ ΒΑΣΗ ΤΗΝ ΠΙΣΤΟΠΟΙΗΣΗ ΤΟΥ ΕΠΙΒΛΕΠΟΝΤΑ ΜΗΧΑΝΙΚΟΥ ΚΑΙ Η ΠΑΡΑΛΑΒΉ ΘΑ ΓΊΝΕΙ ΜΕ ΤΗΝ ΚΑΤΑΘΕΣΗ ΤΟΥ ΤΕΛΟΚΟΥ ΛΟΓΑΡΙΑΣΜΟΥ; Η ΠΑΡΑΛΑΒΗ ΤΟΥ ΤΕΛΙΚΟΥ ΛΟΓΑΡΙΑΣΜΟΥ ΧΡΕΙΑΖΕΤΑΙ ΕΓΚΡΙΣΗ ΑΠΟ ΤΗΝ ΟΙΚΟΝΟΜΙΚΗ ΕΠΙΤΡΟΠΗ;

**Απάντηση:**

Δεν υπάρχουν εξαιρετικές της περίπτωσης Απευθείας Ανάθεσης σχετικά με την διενέργεια της Παραλαβής εκτελεσθέντων Έργων. Συνεπώς και στην περίπτωση της εκτέλεσης Έργων κατόπιν απευθείας Ανάθεσης αυτών θα εφαρμοσθούν τα προβλεπόμενα στο Άρθρο 172 Ν. 4412.2016 («Παραλαβή - Εξουσιοδοτική διάταξη»).

Σημειωτέον ότι το άρθρο 172 αντικαταστάθηκε με το άρθρο 86 Ν.4782/2021,ΦΕΚ Α` 36. ΠΡΟΣΟΧΗ: `Έναρξη ισχύος, σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021, σύμφωνα δε με την περ.β΄παρ.5 άρθρου 140 του αυτού νόμου,η οποία (περ.β΄) προστέθηκε με το άρθρο 21 Ν.4903/2022,ΦΕΚ Α 46: «Οι διατάξεις του άρθρου 86 για την παραλαβή των έργων σε ένα στάδιο (ενιαία ποσοτική και ποιοτική παραλαβή) εφαρμόζονται στις περιπτώσεις που κατά την έναρξη εφαρμογής του ως άνω άρθρου δεν έχει ακόμη εκδοθεί βεβαίωση περάτωσης εργασιών. Στην περίπτωση αυτή για την έκδοση της βεβαίωσης περάτωσης των εργασιών ακολουθείται η διαδικασία του άρθρου 82 και στη συνέχεια η παραλαβή διενεργείται με την ισχύουσα διαδικασία του άρθρου 86. Εάν κατά την έναρξη εφαρμογής του άρθρου 86 έχει ήδη εκδοθεί βεβαίωση περάτωσης εργασιών για τμήμα ή για το σύνολο του έργου με τις προϊσχύσασες διατάξεις του άρθρου 168 του ν. 4412/2016, τότε ακολουθείται η διαδικασία προσωρινής και οριστικής παραλαβής κατά τα άρθρα 170 και 172 του ν. 4412/2016 (Α` 147) όπως ίσχυαν μέχρι την 1η.9.2021».